Tervetuloa Sanaa naisilta -ohjelmaan!
Olen Taina Rautio. Tänään me puhumme otsikolla -
Jokaisen pitää kasvattaa omat juuret.
On hyvä, että seurakunnan pastorilla on hyvät juuret -
ja hän on juurtuneena Kristukseen. Kuten puulla/pensaalla on juuret, -
niin sinulla ja minulla on hyvä -
myös olla juuret, jotka ovat kiinni Kristuksessa.
Juurtuneena tuohon Kristus-kallioon.
Raamatussa käytetään 'kalliota' vertauskuvana -
Kristuksen muuttumattomuudesta ja vakaudesta.
Jotta voi juurtua Kristukseen, -
meidän on henkilökohtaisesti luotava suhde Häneen.
Voit kysyä: "Miten se tapahtuu käytännössä?"
No, miten sinä hoidat ihan maallisia ihmis- ja ystävyyssuhteita?
Olemalla heidän kanssaan. Eikö? Pitämällä yhteyttä eri tavalla.
Sama ihan pätee tässä.
Rohkaisen sinua: "Ala, kuule, seurustelemaan Jeesuksen kanssa."
Vain seurustelemalla opit Hänet tuntemaan.
Hiljenny Hänen eteensä.
Jätä kaikki muu: tiedotusvälineet, uutiset.
Sulje puhelimet. Jätä kaikki shoppailut -
ja mikä ikinä sinun aikaasi viekin, niin sikseen.
Anna aikasi Hänelle, tuolle rakkauden Jumalalle, -
Kuninkaitten Kuninkaalle. Vain sinä ja Hän.
Kun valitset tuota Hänen kohtauspaikkaansa, -
mielellään valitse sama aika ja sama paikka.
Aamuhetki on tietenkin paras. Raamattuhan meille kertoo, -
että anna satosi parhaimmasta Jumalalle.
Tulet muuten hämmästymään, -
miten todellinen Jumalan Hengen läsnäolo/kosketus tulevat olemaan -
ihan sinun henkilökohtaisella tasollasi.
Kun ensimmäisen kerran vietät aikaa Jeesuksen kanssa, -
olet siellä ehkä 10-20 minuuttia.
Et ehkä heti alkukerroilla tunne sitä Hänen voimaansa, -
mutta rohkaisen sinua jatkamaan.
Tulee aika, jolloin Pyhä Henki alkaa tulla siihen.
Sanot vaan Jeesukselle: Tässä olen. Annan aikaani Sinulle.
Voit kertoa rakkaudestasi Häneen.
Kannattaa muistaa myöskin, -
että kuuliaisuus tuo tuloksia ja synti seurauksia.
Matteuksen evankeliumi 7:24 sanoo näin: -
"Sentähden on jokainen, joka kuulee nämä minun sanani -
ja tekee niiden mukaan, verrattava ymmärtäväiseen mieheen, -
joka huoneensa kalliolle rakensi."
Siis toinen on 'kuulla' ja toinen on 'tehdä' myöskin.
Tässä on vähän ohjeita, miten Kristus-kalliolle voi rakentaa.
1. Kor. 10:4. Siellä lukee näin: -
"ja joivat kaikki samaa hengellistä juomaa.
Sillä he joivat hengellisestä kalliosta, joka heitä seurasi; -
ja se kallio oli Kristus."
Tässä sanotaan, että kaikki joivat samaa hengellistä juomaa, -
mutta mikähän siinä sitten on, että kaikki Jumalan lapset -
eivät ole päässeet uskon virtaan ja uskon tasolle?
Meillä voi olla esteitä elämässä.
Tässä on joitakin asioita, jotka voivat estää juurtumasta Häneen.
Olemme ehkä juurtuneet vääriin asioihin: -
katkeruuteen, pettymykseen, menneisyyden ihmissuhteisiin.
Olet juonut katkeruuden sappea tai olet kiinni vääryyden ikeessä.
Voit olla sairastunut mielenterveydellisesti.
Et pysty keskittymään.
Mutta Raamattuhan kehottaa meitä, -
että tunnustamme synnit ja ongelmat Jumalalle.
Jumalahan itse asiassa tietää kaikki meidän ongelmat.
Hän odottaa koko ajan: "Voi että, tunnustaisi nyt sen asian mulle, -
niin minä voisin auttaa häntä."
Tehdään tänään se päätös, että tunnustetaan ne ongelmat.
Tunnustetaan ne kipupisteet Jumalalle, -
että Hän voi meitä auttaa ja vapauttaa.
Vain tunnustetun synnin Jumala antaa anteeksi.
Ei selittelyä: "No joo, kun kävi tällä tavalla ja oli näin". Ei!
Reilusti tunnustetaan sydämellä oleva ongelma asiassa.
Tuodaan se selkeästi Jumalan eteen.
Hepr. 12:15 sanoo näin: -
"...ettei kukaan jää osattomaksi Jumalan armosta, -
'ettei [...] katkeruuden juuri pääse kasvamaan ja tekemään häiriötä'"
Jos emme pääse eroon katkeruudesta ja vihasta, -
kylvämme monesti tietämättämme sitä puheillamme eteenpäin.
Mitä sinun elämääsi on kylvetty?
Kylvöstä riippuu aina, mitä kasvaa. Eikö vaan?
Luonnollisessakin elämässä. Jos kylvät porkkanoita, -
niin ei sinne sipulia kasva.
Tämän olemme jokainen nähneet luonnollisessa elämässä.
Niin on myös meidän ihmisten elämä samalla tavalla.
Sinulle on voitu kylvää huono kylvö jo äidin kohdusta ja nuoresta asti.
Huono kylvö on kasvattanut ohdakkeita, joihin olet takertunut.
Olet jäänyt niihin kiinni etkä ole päässyt eteenpäin.
Onko huono kylvö jo sitä, että synnyit uskomattomaan perheeseen?
Negatiivisuutta, pelkoa tai vihaa? Tuhoavia sanoja tai asenteita?
Mutta ei hätää. Meillä on auktoriteetti.
Meillä on auktoriteetti Jeesuksessa Kristuksessa, -
jolla me voimme saastaista syntiä vastaan taistella -
ja me voimme vapautua siitä.
Jumalan auktoriteettia käyttäen voimme murtaa väärän kylvön, -
väärät asenteet, tuhoavat sanat sinun elämäsi yltä.
Kaikki panettelu. Mikä ikinä siellä on jäänyt sinua painamaan.
Ihan sieltä äidin kohdusta saakka.
Kerron tästä aika murtavan esimerkin.
Olen muutamia kertoja rukous- palvelussa ollut rukoilemassa -
henkilöitten puolesta ja rukoillut näitä sanoja: -
"Äidin kohdusta tähän päivään saakka murran kaikki nuo kiroukset."
On selvinnyt, että näitten ihmisten kohdalla on -
joko yritetty aborttia tai suunniteltu aborttia.
Heidän elämäänsä on jäänyt jo äidin kohdusta pelko -
ja itsetuhoinen käyttäytyminen, -
joka on koko elämää kahlinnut ja vanginnut.
Olen nähnyt kuinka Jeesus Kristus on tullut.
Olemme rukoilleet ja he ovat vapautuneet tästä.
Nämä ovat tärkeitä rukouksia, että vapaudumme asioista, -
mitkä meitä sitovat. Monet ovat meistä riippumattomiakin asioita.
Jeesus haluaa vapauttaa sinut taistelusta -
menneisyyden asioista johtuen.
Luuk. 8:14 sanoo näin: -
"Mikä taas orjantappuroihin putosi, ne ovat ne, jotka kuulevat, -
mutta vaeltaessaan tukehtuvat tämän elämän huoliin, -
rikkauteen ja hekumoihin, eivätkä tuota kypsää hedelmää."
Nuo orjantappurat voivat meissä hidastaa elämäämme ja vaikeuttaa.
Myös kansanperinteet ovat yksi, joka voi sitoa.
Meillä voi olla vahvat synnin juuret, sukurasitukset, -
kansanperinteet sekä myös omat syntitottumukset, -
jotka meitä pidättävät.
Matteuksen evankeliumi 15:13 sanoo: -
"Mutta hän vastasi ja sanoi: 'Jokainen istutus, -
jota minun taivaallinen Isäni ei ole istuttanut, -
on juurineen revittävä pois."
Ehkä olet ollut uskossa jo kauan, mutta kompastut ja lankeat.
Tässä voi olla avaimet sinun elämässäsi eteenpäin, -
että vääryyden siteitä ja ikeen nuoria katkotaan.
Raamattuhan sanoo Jaak. 4:7: -
"Olkaa siis Jumalalle alamaiset; mutta vastustakaa perkelettä..."
Jeesus haluaa tänä päivänä murtaa sinun elämästäsi -
kaikki nuo vääryyden ikeet ja siteen nuorat.
Katkaista kahleet ja vapauttaa sinut Jumalan Pojan vapauteen, -
että voisit täyttyä Pyhällä Hengellä ja tulella.
Tänään me voimme Jeesuksen auktoriteettia käyttäen murtaa -
nuo siteet sinun elämästäsi. Rukoillaan tässä yhdessä.
Rakas katsoja, kerro nyt tässä Jumalalle -
ne asiat, jotka sinua pidättävät.
Onko se sukurasitus? Onko se kansanperinteet?
Mikä tahansa. Onko joku mennyt ihmissuhde sinun ongelmasi?
Mikä ikinä liekään, kerro se Jumalalle.
Voimme tässä yhdessä rukoilla. Annan sinulle hetken aikaa, -
että voit tuoda ne Jumalan eteen.
Isä, tässä me olemme.
Kaikki ruudun takana olevat ihmiset, -
he haluavat kertoa elämänsä kipupisteitä Sinulle, Jumala rakas.
On ollut niin paljon vaikeutta.
On ollut niin paljon pettymystä ja surua.
Mutta tänään, Herra, -
tänään on se päivä, jolloin Sinä voit kohdata näitä ihmisiä.
Me murramme Jeesuksen auktoriteettia käyttäen -
kaikki nuo vääryyden siteet ja ikeen nuorat.
Kaikki ne sanat, ne loukkaukset, jotka on sanottu yllesi -
äidin kohdusta tähän päivään saakka.
Ne, jotka ovat sinua pidättäneet ja piinanneet -
ja vieneet sinun elämästäsi ilon.
Kiitos, Herra, että tulet Pyhän Henkesi rakkauden voimalla -
ja kosketat kuulijoita tänä päivänä. Aamen.
Tekstitys: Tuula-Riitta Virrankare